Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 551/11/7712	Svidník, 12.4.2012
EEČ : 2-60-18-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
že 12.10.2011 v byte na Karpatskej ulici číslo 743/6 vo Svidníku bez vedomia svojho manžela XXXXX a v jeho mene požiadala spoločnosť s ručením obmedzeným XXXXX XXXXX prostredníctvom jej viazaného finančného agenta XXXXX o poskytnutie dvoch revolvingových úverov v sume 1 500,- eur a 1 020,- eur, čo podložila všetkými potrebnými dokladmi svojho manžela a v jeho mene tiež podpísala aj príslušné doklady na základe čoho boli tieto revolvingové úvery schválené a 20.10.2011 prevedené na jej osobný účet, pričom tieto finančné prostriedky použila na nezistený účel a spoločnosti s ručením obmedzeným XXXXX XXXXX tak spôsobila škodu v sume 2 338,66 eur 
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
	Na základe trestného oznámenia XXXXX z 28.11.2011 uznesením vyšetrovateľa PZ Odboru kriminálnej polície vo Svidníku ČVS: ORP-251/OVK-SK-2011 z 27.12.2011 bolo začaté trestné stíhanie vo veci prečinu úverového podvodu podľa § 222 ods. 1, 2 Tr. zák. a po zmene právnej kvalifikácie  skutku na prečin podvodu podľa § 221 ods. 1 Tr. zák. uznesením vyšetrovateľa PZ ČVS: ORP-251/OVK-SK-2011 z 31.01.2012 bolo pre tento prečin vznesené obvinenie XXXXX, ktorá ho mala spáchať tak, ako to je uvedené vo výrokovej časti tohto uznesenia. 
	Po skončení skráteného vyšetrovania mi vyšetrovateľ PZ predložil vyšetrovací spis s  návrhom, aby trestné stíhanie obvinenej XXXXX pre predmetný prečin bolo podľa § 215 ods. 1 písm. e/ Tr. por. zastavené. 
	Po preskúmaní vyšetrovacieho spisu som sa s návrhom vyšetrovateľa stotožnil. 
	Zo záverov znaleckého posudku dvoch znalcov z odboru zdravotníctvo a farmácia, odvetvia psychiatrie je totiž zrejmé, že u obvinenej XXXXX sa jedná o psychickú poruchu - organicky podmienenú depresiu a závažné neurologické ochorenia, ktorou obvinená trpela tak v inkriminovanej dobe ako aj v súčasnosti, ktorá jej bránila a bráni rozpoznať nebezpečenstvo svojho konania pre spoločnosť a ovládať svoje konanie a v súčasnosti jej bráni správne chápať zmysel trestného konania. 
	Podľa § 23 Tr. zák., kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 
	Vzhľadom na uvedené bolo potrebné rozhodnúť tak, ako to je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor